stanford-oval/wikipedia huggingface dataset:
เลอ็อนฮาร์ท อ็อยเลอร์
อ่านเพิ่ม

Bradley, Robert E.; D'Antonio, Lawrence A.; Sandifer, Charles Edward (2007). Euler at 300: An Appreciation. Mathematical Association of America. ISBN 978-0-88385-565-2.
Bradley, Robert E.; Sandifer, Charles Edward, บ.ก. (2007). Leonhard Euler: Life, Work and Legacy. Studies in the History and Philosophy of Mathematics. Vol. 5. Elsevier. ISBN 978-0-444-52728-8. เก็บจากแหล่งเดิมเมื่อ 19 June 2021. สืบค้นเมื่อ 8 June 2021.
Dunham, William (2007). The Genius of Euler: Reflections on his Life and Work. Mathematical Association of America. ISBN 978-0-88385-558-4.
Hascher, Xavier; Papadopoulos, Athanase, บ.ก. (2015). Leonhard Euler : Mathématicien, physicien et théoricien de la musique (ภาษาฝรั่งเศส). Paris: CNRS Editions. ISBN 978-2-271-08331-9. เก็บจากแหล่งเดิมเมื่อ 8 June 2021. สืบค้นเมื่อ 8 June 2021.
Sandifer, C. Edward (2007). The Early Mathematics of Leonhard Euler. Mathematical Association of America. ISBN 978-0-88385-559-1.
Sandifer, C. Edward (2007). How Euler Did It. Mathematical Association of America. ISBN 978-0-88385-563-8.
Sandifer, C. Edward (2015). How Euler Did Even More. Mathematical Association of America. ISBN 978-0-88385-584-3. เก็บจากแหล่งเดิมเมื่อ 16 June 2021. สืบค้นเมื่อ 8 June 2021.
Schattschneider, Doris, บ.ก. (November 1983). "A Tribute to Leonhard Euler 1707–1783 (special issue)". Mathematics Magazine. 56 (5). JSTOR i326726.
แหล่งข้อมูลอื่น

Leonhardeuler.com
eulerarchive.org เว็บไซด์รวบรวมผลงานของอ็อยเลอร์
การตีความหมายเชิงเรขาคณิตของสูตรของอ็อยเลอร์
แผนที่ของเมืองเคอนิชส์แบร์คในยุคสมัยเดียวกับอ็อยเลอร์ ชี้ให้เห็นตำแหน่งของสะพานทั้งเจ็ดซึ่งระบายสีเน้น
ประธานาธิบดีเยอรมนี

| ประธานาธิบดีสหพันธ์ |
| --- | --- |
Bundespräsident
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน ฟรังค์-วัลเทอร์ ชไตน์ไมเออร์ ตั้งแต่ 19 มีนาคม 2560
การเรียกขาน: ฯพณฯ (Exzellenz)
จวน: พระราชวังเบ็ลวือ
ผู้แต่งตั้ง: สมัชชาสหพันธ์
วาระ: ห้าปี (สูงสุดสองวาระ)
สถาปนา: 13 กันยายน พ.ศ. 2492
คนแรก: เทโอดอร์ ฮ็อยส์
เว็บไซต์: bundesprasident.de
ประธานาธิบดีเยอรมนี (อังกฤษ: President of Germany) หรือชื่อตำแหน่งอย่างเป็นทางการว่า ประธานาธิบดีสหพันธ์ (เยอรมัน: Bundespräsident) คือประมุขแห่งรัฐของประเทศเยอรมนี ตั้งแต่การสละราชสมบัติของจักรพรรดิเยอรมันในปี 1918 หลังสิ้นสุดสงครามโลกครั้งที่หนึ่ง และมีการประกาศใช้กฎหมายพื้นฐานสำหรับสหพันธ์สาธารณรัฐเยอรมนี ประธานาธิบดีก็เป็นประมุขแห่งรัฐของเยอรมนี แต่มิใช่ประมุขฝ่ายบริหาร
ที่มา

ประธานาธิบดีมาจากลงคะแนนลับโดยคณะที่เรียกว่า สมัชชาสหพันธ์ (Bundesversammlung) ซึ่งประกอบด้วยสมาชิกทั้งหมดของสภาสหพันธ์ (หรือก็คือผู้แทนราษฎรทุกคน) กับคณะผู้แทนรัฐในจำนวนเท่ากัน ซึ่งได้รับการสรรหาจากสภามลรัฐทั้งสิบหกแห่ง (ซึ่งในอดีตตั้งแต่การรวมประเทศ สมัชชาสหพันธ์มีจำนวนสมาชิกเกินกว่า 1200 คนในทุกวาระ) ในการนี้ ผู้ถูกเสนอชื่อเป็นประธานาธิบดีจะต้องได้รับเสียงเกินกึ่งหนึ่งของสมาชิกที่มีอยู่ของสมัชชาสหพันธ์ แต่หากลงคะแนนสองครั้งแล้วยังไม่มีผู้ใดได้รับเสียงเกินกึ่งหนึ่ง ในการลงคะแนนครั้งที่สามให้ถือว่าผู้ได้รับคะแนนเสียงมากสุดได้รับเลือกเป็นประธานาธิบดีโดยปริยาย ประธานาธิบดีมีวาระห้าปี ดำรงตำแหน่งต่อเนื่องได้สูงสุดสองวาระ
ว่าที่ประธานาธิบดีต้องกล่าวคำสาบานตนต่อที่ประชุมร่วมสภาสหพันธ์กับคณะมนตรีสหพันธ์ดังถ้อยคำว่า "ข้าพเจ้าให้สัตย์ว่า ข้าพเจ้าจะทุ่มเทความอุตสาหะของข้าพเจ้า เพื่อประโยชน์สุขแห่งปวงชนชาวเยอรมัน จะส่งเสริมสวัสดิการปวงชน จะปัดป้องภยันตรายจากปวงชน จะธำรงและปกป้องกฎหมายพื้นฐานและบรรดากฎหมายแห่งสหพันธ์ ตลอดจนจะปฏิบัติหน้าที่ของข้าพเจ้าอย่างมีสติรู้ชอบ และมีความเป็นธรรมต่อทุกผู้ชน (ฉะนั้นขอพระเจ้าทรงช่วยข้า)"
อำนาจ

ประธานาธิบดีสหพันธ์เป็นตำแหน่งพิธีการและถูกจำกัดบทบาทด้วยองค์ประกอบกฎหมายและจารีต มาตรา 59 แห่งกฎหมายพื้นฐาน กำหนดให้ประธานาธิบดีเป็นตัวแทนของสหพันธ์สาธารณรัฐเยอรมนี ในกิจการเกี่ยวกับกฎหมายระหว่างประเทศ ซึ่งรวมถึงการลงนามในสนธิสัญญากับต่างประเทศ ตลอดจนเป็นผู้ลงนามอักษรสาส์นตราตั้งเจ้าหน้าที่การทูต นอกจากนี้ ร่างกฎหมายระดับประเทศทุกฉบับจะต้องได้รับการลงนามจากประธานาธิบดีจึงจะมีผล
ประธานาธิบดีเป็นผู้เสนอชื่อผู้มีความเหมาะสมดำรงตำแหน่งนายกรัฐมนตรีต่อสภาสหพันธ์ และเป็นผู้ลงนามแต่งตั้งนายกรัฐมนตรีและรัฐมนตรีของสหพันธ์ นอกจากนี้ยังได้รับอำนาจยุบสภาสหพันธ์ภายใต้สถานการณ์บางอย่าง มีอำนาจประกาศสถานการณ์ฉุกเฉิน มีอำนาจแต่งตั้งและปลดผู้พิพากษาของฝ่ายตุลาการสหพันธ์ มีอำนาจอภัยโทษต่อบุคคลในนามของสหพันธ์ และมีอำนาจยับยั้งร่างกฎหมายหากเชื่อว่าร่างกฎหมายดังกล่าวละเมิดกฎหมายพื้นฐาน
ประเทศเยอรมนีไม่มีตำแหน่งรองประธานาธิบดี ในกรณีที่ประธานาธิบดีลาออก ถึงแก่กรรม หรือไม่สามารถปฏิบัติหน้าที่ด้วยเหตุใดก็ตาม มาตรา 57 แห่งกฎหมายพื้นฐานกำหนดให้ประธานคณะมนตรีสหพันธ์ (Bundesrat) เป็นรักษาการประธานาธิบดีจนกว่าจะมีการเลือกประธานาธิบดีคนใหม่ภายในสามสิบวัน ซึ่งในช่วงเวลานี้ รักษาการประธานาธิบดีจะทำหน้าที่ในฐานะประธานคณะมนตรีสหพันธ์มิได้ ทั้งนี้ ในกรณีที่ประธานาธิบดีเดินทางเยือนต่างประเทศอย่างเป็นทางการ (ซึ่งเกิดขึ้นบ่อยครั้ง) ประธานาธิบดีจะใช้ดุลยพินิจมอบอำนาจทั้งหมดหรือบางส่วนให้แก่ประธานคณะมนตรีสหพันธ์ ซึ่งที่ผ่านมา รักษาการประธานาธิบดีแต่ละคนยังไม่เคยใช้อำนาจในระดับสำคัญ อย่างเช่นยับยั้งกฎหมายหรือยุบสภา
แหล่งข้อมูลอื่น

เว็บไซต์อย่างเป็นทางการ (เยอรมัน)
Germany: Heads of State: 1949-2005 เก็บถาวร 2008-05-13 ที่ เวย์แบ็กแมชชีน (อังกฤษ) เยอรมนี: ประมุขแห่งรัฐ: ค.ศ. 1949-2005
| ด ค กประธานาธิบดีเยอรมนี |
| --- | --- | --- |
| สาธารณรัฐไวมาร์ (ค.ศ. 1919–1933)  |  ฟรีดริช เอเบิร์ท  เพาล์ ฟ็อน ฮินเดินบวร์ค  |  |
| ไรช์ที่สาม (ค.ศ. 1933–1945) |  เพาล์ ฟ็อน ฮินเดินบวร์ค  อดอล์ฟ ฮิตเลอร์ (ในตำแหน่ง ฟือเรอร์)  คาร์ล เดอนิทซ์  |  |
| สหพันธ์สาธารณรัฐ (ค.ศ. 1949–ปัจจุบัน) |  เทโอดอร์ ฮ็อยส์  ไฮน์ริช ลึพเคอ  กุสทัฟ ไฮเนอมัน  วัลเทอร์ เชล  คาร์ล คาร์สเทินส์  ริชชาร์ท ฟ็อน ไวทซ์เซ็คเคอร์  โรมัน แฮร์ทโซค  โยฮันเนิส เรา  ฮอสท์ เคอเลอร์  คริสทีอัน วุล์ฟ  โยอาคิม เกาค์  ฟรังค์-วัลเทอร์ ชไตน์ไมเออร์  |  |
| รักษาการประมุขแห่งรัฐ |  คาร์ล อาร์น็อลท์  เย็นส์ เบิร์นเซิน  ฮอสท์ เซโฮเฟอร์  |  |
จาง ปั๋วจือ

| จาง ปั๋วจือ |
| --- | --- |

สารนิเทศภูมิหลัง
เกิด:  (1980-05-24) 24 พฤษภาคม ค.ศ. 1980 (44 ปี)
คู่สมรส: เซี่ย ถิงเฟิง (ค.ศ. 2006 - 2011)
อาชีพ: นักแสดง, นักร้อง
ปีที่แสดง: ค.ศ. 1998-ปัจจุบัน
ฐานข้อมูล
IMDb
จาง ปั๋วจือ  (จีน: 张栢芝; จีนตัวย่อ: 张栢芝; จีนตัวเต็ม: 張栢芝; พินอิน: Zhāng Bózhī; ยฺหวิดเพ็ง: Ceong1 Paak3 Zi1 ; อังกฤษ: Cecilia Cheung, Cecilia Cheung Pak-Chi) นักร้องและนักแสดงสาวชาวฮ่องกง เกิดเมื่อวันที่ 24 พฤษภาคม ค.ศ. 1980 ที่ฮ่องกง บิดาของเธอเป็นชาวจีน กับมารดาลูกครึ่งจีน-อังกฤษ เธอเริ่มแสดงโฆษณาเครื่องดื่มชามะนาวยี่ห้อ หยางกวาง ในปี ค.ศ. 1998 ขณะที่เดินทางกลับฮ่องกงจากการสำเร็จการศึกษาระดับมัธยมต้น โรงเรียนสอนภาษาสตรีจาก  ออสเตรเลีย
จากนั้นในปี ค.ศ. 1999 ได้มีโอกาสแสดงในภาพยนตร์ใหญ่เป็นเรื่องแรกโดยแสดงคู่กับ โจว ซิงฉือ ซึ่งเป็นทั้งนักแสดงและผู้กำกับเองด้วย ในเรื่อง The King of Comedy ซึ่งเป็นภาพยนตร์ตลกชวนหัว จากนั้นก็ได้มีผลงานตามมาทันทีในแนวดราม่าโรแมนติก Fly Me to Polaris ประกบคู่กับ เยิ่น เสียนฉี นักแสดงหนุ่มชาวไต้หวัน ซึ่งในเรื่องนี้ทำให้เธอได้รับรางวัลนักแสดงดางรุ่งยอดเยี่ยม ทำให้มีชื่อเสียงขึ้นมา
จากนั้นจึงได้มีผลงานตามมาอีกเรื่อย ๆ ทั้ง Wu Yen จากการกำกับของ ตู้ ฉีเฟิง และThe Legend of Zu ในปี ค.ศ. 2001 ภาพยนตร์กำลังภายในแฟนตาซี จากการกำกับของสฺวี เค่อ ที่ร่วมแสดงกับนักแสดงชั้นนำอีกหลายคน เช่น เจิ้ง อีเจี้ยน, กู่ เทียนเล่อ, ถัน เย่าเหวิน และ The Lion Roars ในปี ค.ศ. 2002 ที่ได้ร่วมแสดงกับ กู่ เทียนเล่อ อีกครั้ง
ทางด้านผลงานเพลงได้ออกอัลบั้มชุดแรกในแนวคันโตป็อปในปี ค.ศ. 1999 และเรื่อยมาจนถึงปี ค.ศ. 2008 มีทั้งหมด 11 ชุด
ชีวิตส่วนตัว เธอสมรสกับ เซี่ย ถิงเฟิง นักแสดงหนุ่มรุ่นราวคราวเดียวกัน ในปี ค.ศ. 2006 ทั้งคู่มีบุตรชายด้วยกัน 2 คน ชื่อ ลูคัส กับ ควินตัส แต่แล้วจู่ ๆ ในกลางปี ค.ศ. 2008 เธอก็มีข่าวคราวฉาวเมื่อปรากฏรูปถ่ายในชุดค่อนข้างเปลือยในสภาพที่หน้าแดงเหมือนเมาเหล้าโดยการถ่ายเก็บไว้ของ เฉิน กวานซี นักแสดงหนุ่มชื่อดังอีกคนของวงการบันเทิงฮ่องกง พร้อมกับนักแสดงชาวอีกราย คือ อาเจียว แห่งวงทวินส์ นั่นหมายความว่าเธอได้นอกใจสามีของเธอ แต่เซี่ย ถิงเฟิงก็ได้อยู่ร่วมกับเธอต่อมาอีกสักพักแต่ก็มีความตึงเครียดกันมาโดยตลอด จนกระทั่งในกลางปี ค.ศ. 2011 ทั้งคู่ถึงได้หย่าร้างกัน  พร้อมกับมีคลิปวิดีโอว่าเธอถูกจับมัดมือและเท้าซึ่งเกี่ยวข้องกับภาพถ่ายก่อนหน้านั้น
ผลงานภาพยนตร์

The King of Comedy (1999)
Fly Me to Polaris (1999)
เร็วทะลุนรก (1999)
พยัคฆ์สำอางค์ ผ่าโตเกียว (2000)
Wu Yen (2001)
Shaolin Soccer (2001)
Master Q (2001)
The Legend of Zu (2001)
The Lion Roars (2002)
Honesty (2003)
Lost in Time  (2003)
Cat and Mouse  (2003)
The Promise (2005)
All's Well, Ends Well 2011 (2011)
The Lion Roars 2 (2011)
Legendary Amazon (2011)
แหล่งข้อมูลอื่น

ข้อมูลจาก IMDb
เบญญาภา จีนประสม

| เบญญาภา จีนประสม |
| --- | --- |
เบญญาภาใน พ.ศ. 2566
เกิด: 4 มิถุนายน พ.ศ. 2545 (22 ปี)
สัญชาติ: ไทย
อาชีพ: นักแสดง
ปีปฏิบัติงาน: พ.ศ. 2562–ปัจจุบัน
ส่วนสูง: 172 cm (5 ft 7 1⁄2 in)
เบญญาภา จีนประสม (เกิด 4 มิถุนายน พ.ศ. 2545) ชื่อเล่น วิว  เป็นนักแสดงชาวไทย
ประวัติ

เบญญาภาเกิดเมื่อวันที่ 4 มิถุนายน พ.ศ. 2545
เบญญาภาสำเร็จการศึกษาระดับมัธยมศึกษาตอนปลายที่โรงเรียนสตรีสมุทรปราการ จากนั้นเข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิทัล วิชาเอกการแสดงและการกำกับภาพยนตร์ สำเร็จการศึกษาใน พ.ศ. 2567
ใน พ.ศ. 2560 เบญญาภาได้เข้าประกวดมิสทีนไทยแลนด์ ได้ตำแหน่งรองชนะเลิศอันดับที่ 2 ทำให้ได้เข้าเป็นนักแสดงของจีเอ็มเอ็มทีวี และได้แสดงละครชุดเรื่อง นักเรียนลับ บัญชีดำ ซึ่งออกอากาศใน พ.ศ. 2562 และเรื่องอื่น ๆ เรื่อยมา
ผลงานการแสดง > ละครชุด

| พ> ศ. | เรื่อง | ตอน | บทบาท | เครือข่าย | อ้างอิง |
| --- | --- | --- | --- | --- | --- |
| 2562 | นักเรียนลับ บัญชีดำ |  | แครอท | จีเอ็มเอ็ม 25 |  |
| 2563 | เพราะเราคู่กัน |  | นุ่มนิ่ม | จีเอ็มเอ็ม 25 |  |
| 2563 | จิ้นนายกลายเป็นฉัน |  | ผิงผิง | จีเอ็มเอ็ม 25 |  |
| 2565 | แล้วแต่ดาว |  | จอร์เจีย | จีเอ็มเอ็ม 25 |  |
| 2565 | ร้านซื้อขายความทรงจำ | Love Wins | อิ๊ง | จีเอ็มเอ็ม 25 |  |
| 2565 | 55:15 เนเวอร์ทูเลต |  | จารุณี | จีเอ็มเอ็ม 25 |  |
| 2565 | หนังรักเรื่องที่แล้ว |  | ลูกโซ่ | จีเอ็มเอ็ม 25 |  |
| 2566 | พระจันทร์มันไก่ |  | แพรว | จีเอ็มเอ็ม 25 |  |
| 2566 | พิพิธภัณฑ์รัตติกาล |  | แอนน์ | จีเอ็มเอ็ม 25 |  |
| 2566 | นักเรียนต้องขัง |  | ฟูจิ | จีเอ็มเอ็ม 25 |  |
| 2566 | เกมรัก นักล่า บาร์ลับ |  | แก้วตา | จีเอ็มเอ็ม 25 |  |
| 2566 | หัวใจในสายลม |  | พิมพ์ฟ้า | จีเอ็มเอ็ม 25 |  |
| 2567 | 23.5 องศาที่โลกเอียง |  | เอลิน | จีเอ็มเอ็ม 25 |  |
| 2567 | ฝึกงานเทอมนี้ รักพี่ได้ไหม |  | พาย | จีเอ็มเอ็ม 25 |  |
| 2567 | มิตรภาพ คราบศัตรู |  | อีฟ | จีเอ็มเอ็ม 25 |  |
| 2568 | รักของเรา |  | โอ๊ต | จีเอ็มเอ็ม 25 |  |
| 2568 | แฟนที่ทันตแพทย์ส่วนใหญ่แนะนำ |  | ญาดา | จีเอ็มเอ็ม 25 |  |
| รอประกาศ | กฎหลัก...ห้ามรักเธอ |  | มิน | จีเอ็มเอ็ม 25 |  |
ผลงานการแสดง > ภาพยนตร์

| พ> ศ. | เรื่อง | บทบาท | อ้างอิง |
| --- | --- | --- | --- |
| 2564 | เพราะเราคู่กัน เดอะมูฟวี่ | นุ่มนิ่ม |  |
| 2566 | รักแรก โคตรลืมยาก | จ๊ะโอ๋ |  |
ผลงานการแสดง > มิวสิกวิดีโอ

| พ> ศ. | เพลง | ศิลปิน | อ้างอิง |
| --- | --- | --- | --- |
| 2562 | "สกาย" | พีรวัส แสงโพธิรัตน์ |  |
| 2567 | "Yes Man" | Dice |  |
ตู้ ฉีเฟิง

| ตู้ ฉีเฟิง |
| --- | --- |

สารนิเทศภูมิหลัง
เกิด:  (1955-04-22) 22 เมษายน ค.ศ. 1955 (69 ปี) ตู้ ฉีเฟิง
อาชีพ: ผู้กำกับภาพยนตร์, ผู้อำนวยการสร้างภาพยนตร์
ปีที่แสดง: ค.ศ. 1980-ปัจจุบัน
ฐานข้อมูล
IMDb
ตู้ ฉีเฟิง (อังกฤษ: Johnny To, Johnnie To, Johnnie To Kei-Fung, จีนตัวเต็ม: 杜琪峯, จีนตัวย่อ: 杜琪峰, พินอิน: dù qífēng) เป็นผู้กำกับภาพยนตร์ และผู้อำนวยการสร้างภาพยนตร์ชาวฮ่องกงที่มีชื่อเสียงคนหนึ่ง
ตู้ ฉีเฟิง เกิดเมื่อวันที่ 22 เมษายน ค.ศ. 1955 ที่ฮ่องกง เริ่มต้นบทบาทในแวดวงบันเทิงของฮ่องกงด้วยการเป็นพนักงานส่งเอกสารของบริษัททีวีบี จากนั้นจึงขยับเลื่อนขั้นขึ้นมา จนกระทั่งได้มีโอกาสกำกับภาพยนตร์เรื่องแรกในปี ค.ศ. 1980 จากเรื่อง The Enigmatic Case
ปัจจุบัน ตู้ ฉีเฟิง ได้รับการยกย่องว่าเป็นผู้กำกับฯที่มีความสามารถมาก โดยเฉพาะในภาพยนตร์แนวแอ็คชั่นหรือทริลเลอร์ระทึกขวัญ เช่นเดียวกับ จอห์น วู, ฉีเคอะ หรือหลิว เหว่ยเฉียง แต่ก็มีผลงานที่หลากหลายทั้งภาพยนตร์รัก หรือภาพยนตร์ตลกอีกด้วย ได้รับรางวัลมากมายทั้งรางวัลภาพยนตร์ฮ่องกงยอดเยี่ยม, รางวัลดอกชงโคทองคำ, รางวัลม้าทองคำ, รางวัลสมาคมนักวิจารณ์ฮ่องกง เป็นต้น
ในปี ค.ศ. 1996 ได้ก่อตั้งบริษัทผลิตภาพยนตร์ของตนร่วมกับเพื่อนผู้กำกับฯอีกคน คือ ไว กาเฟย ชื่อ มิลด์กี เวย์ อิมเมจ
ผลงานที่ผ่านมา

| --- | --- |
 The Enigmatic Case (1980)  Happy Ghost 3 (1986)  Seven Years Itch (1987)  The Big Heat (1988)  The Eighth Happiness (1988)  All About Ah Long (1989)  The Fun, The Luck and the Tycoon (1990)  The Story of My Son (1990)  The Royal Scoundrel (1990)  Casino Raiders 2 (1991)  Justice, My Foot! (1992)  Lucky Encounter (1992)  The Bare-Footed Kid (1993)  The Heroic Trio (1993)  Executioners (1993)  The Mad Monk (1993)  Loving You (1995)  A Moment of Romance 3 (1996)  Lifeline (1997)  สองทรนงไม่ยอมให้โลกทรยศ (1998)  Where a Good Man Goes (1999)  Running Out of Time (1999)  The Mission (1999)  Needing You … (2000):  Help!!! (2000) Wu Yen (2001)  Love On a Diet (2001)  Fulltime Killer (2001)  Running Out of Time 2 (2001)  Fat Choi Spirit (2002)  My Left Eye Sees Ghosts (2002)  Love For All Seasons (2003)  PTU (2003)  Turn Left Turn Right (2003)  Running on Karma (2003)  Breaking News (2004)  Throw Down (2004)  Yesterday Once More (2004)  Election (2005)  Election 2 (2006)  Exiled (2006)  พลิกเกมทรชน คนเหนือเมฆ (2007)  Triangle (2007)  Mad Detective (2007)  Linger (2008)  เกมกล คนเงื่อนเงิน (2011)    Romancing in Thin Air (2012)  Drug War (2012)
แหล่งข้อมูลอื่น

ตู้ ฉีเฟิง ที่อินเทอร์เน็ตมูวีเดตาเบส
สุภโชค สารชาติ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สุภโชค สารชาติ
วันเกิด:  22 พฤษภาคม พ.ศ. 2541 (26 ปี)
สถานที่เกิด:  จังหวัดศรีสะเกษ ประเทศไทย
ส่วนสูง:  1.71 เมตร (5 ฟุต 7 นิ้ว)
ตำแหน่ง:  กองกลางตัวรุก
ข้อมูลสโมสร
สโมสรปัจจุบัน:   ฮกไกโด คอนซาโดเล ซัปโปโระ
หมายเลข:  7
สโมสรเยาวชน
:   บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2558–2565 |   บุรีรัมย์ ยูไนเต็ด |  146 |  (33) |
| 2565 |  →  ฮกไกโด คอนซาโดเล ซัปโปโระ (ยืมตัว) |  7 |  (0) |
| 2566– |   ฮกไกโด คอนซาโดเล ซัปโปโระ |  44 |  (10) |
ทีมชาติ‡
| 2560–2563 |   ไทย อายุไม่เกิน 23 ปี |  21 |  (7) |
| 2560– |   ไทย |  37 |  (10) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 9 มีนาคม พ.ศ. 2568 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17 พฤศจิกายน พ.ศ. 2567
สุภโชค สารชาติ (ชื่อเล่น เช็ค; 22 พฤษภาคม พ.ศ. 2541 —) เป็นนักฟุตบอลชาวไทย ปัจจุบันเล่นตำแหน่งกองกลางให้แก่สโมสรฮกไกโด คอนซาโดเล ซัปโปโระ ในเจลีก ดิวิชัน 2 และทีมชาติไทย
สุภโชค มีน้องชายสองคน ได้แก่ ศุภณัฏฐ์ เหมือนตา ซึ่งเป็นนักฟุตบอลที่เล่นตำแหน่งกองหน้าให้กับบุรีรัมย์ ยูไนเต็ด และโชติกะ เหมือนตา ซึ่งเล่นตำแหน่งกองหลังให้กับ บุรีรัมย์ ยูไนเต็ดเช่นกัน โดยสุภโชคใช้นามสกุลของมารดา ในขณะที่ศุภณัฏฐ์และโชติกะใช้นามสกุลของบิดา
สโมสรอาชีพ > บุรีรัมย์ ยูไนเต็ด > ฤดูกาล 2558

ในฤดูกาล 2558 สุภโชคในวัย 17 ปี ได้รับโอกาสเลื่อนขึ้นมาเป็นนักเตะของทีมบุรีรัมย์ ยูไนเต็ด หลังจากถูกปล่อยให้ไปเล่นให้กับสุรินทร์ซิตี้ ซึ่งในฤดูกาลนี้สุภโชคได้ลงเล่นถึง 5 นัด
สโมสรอาชีพ > บุรีรัมย์ ยูไนเต็ด > ฤดูกาล 2559

ในวันที่ 11 พฤษภาคม พ.ศ. 2559 สุภโชคทำประตูแรกในลีกในนัดที่บุรีรัมย์บุกไปเสมอกับโอสถสภาที่สนามกกท. บางพลี 2–2 ต่อมาในวันที่ 10 สิงหาคม พ.ศ. 2559 โตโยต้า ลีกคัพ รอบ 8 ทีมสุดท้าย สุภโชคทำประตูตามตีเสมอแบงค็อก ยูไนเต็ด ในช่วงต่อเวลาพิเศษ 3–3 ทำให้ต้องตัดสินด้วยการยิงลูกโทษ สุดท้ายเป็นบุรีรัมย์ที่สามารถเอาชนะการยิงลูกโทษ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2559 โตโยต้า ลีกคัพ รอบรองชนะเลิศ นัดแรก สุภโชคทำหนึ่งประตูช่วยให้บุรีรัมย์เปิดบ้านเอาชนะสงขลา ยูไนเต็ด ไปได้ 3–1 ต่อมาในวันที่ 20 สิงหาคม พ.ศ. 2559 สุภโชคทำประตูที่ 2 ในลีก ช่วยให้บุรีรัมย์บุกไปเอาชนะอาร์มี่ ยูไนเต็ด ที่สนามกองทัพบก 2–1
สโมสรอาชีพ > บุรีรัมย์ ยูไนเต็ด > ฤดูกาล 2560

ในวันที่ 25 กุมภาพันธ์ พ.ศ. 2560 สุภโชคทำประตูแรกในไทยลีก ฤดูกาล 2560 ในนัดที่บุรีรัมย์เปิดบ้านเอาชนะ พัทยา ยูไนเต็ด ไปได้ 2–0 ต่อมาในวันที่ 4 มีนาคม พ.ศ. 2560 สุภโชคทำแฮตทริกแรกในการเล่นฟุตบอลอาชีพของเขา ในเกมลีกนัดที่บุรีรัมย์บุกไปเอาชนะ ไทยฮอนด้า ที่สนามกีฬาเฉลิมพระเกียรติ 72 พรรษา (มีนบุรี) 5–1 ต่อมาในวันที่ 8 มีนาคม พ.ศ. 2560 สุภโชคยิงประตูที่ 5 ในลีก ช่วยให้บุรีรัมย์เปิดบ้านเอาชนะ นครราชสีมา มาสด้า 4–0
ในวันที่ 29 เมษายน พ.ศ. 2560 สุภโชคยิงประตูที่ 6 ในลีก ช่วยให้บุรีรัมย์เปิดบ้านเอาชนะ ศรีสะเกษ 3–0 ต่อมาในวันที่ 2 สิงหาคม พ.ศ. 2560 ช้าง เอฟเอคัพ รอบ 32 ทีมสุดท้าย สุภโชค ยิงหนึ่งประตู ช่วยให้บุรีรัมย์เปิดบ้านเอาชนะ พิษณุโลก ไปได้ 5–1 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 6 สิงหาคม พ.ศ. 2560 สุภโชค ทำประตูที่ 7 ในลีก ช่วยให้บุรีรัมย์บุกไปเอาชนะ ซุปเปอร์ พาวเวอร์ ที่สนาม กกท.บางพลี 7–0 จบฤดูกาล สุภโชคยิงประตูในลีกทั้งหมด 8 ลูก โดยทำแฮตทริกได้ 1 ครั้ง ช่วยให้บุรีรัมย์คว้าแชมป์ไทยลีกสมัยที่ 5 ได้สำเร็จ
ในวันที่ 19 ธันวาคม พ.ศ. 2560 สุภโชคได้รับรางวัล "นักฟุตบอลเยาวชนยอดเยี่ยม" จากสมาคมฟุตบอลแห่งประเทศไทย ในงาน FA Thailand Award
สโมสรอาชีพ > บุรีรัมย์ ยูไนเต็ด > ฤดูกาล 2561

ในวันที่ 25 กุมภาพันธ์ พ.ศ. 2561 สุภโชคทำประตูแรกในไทยลีก ฤดูกาล 2561 ช่วยให้บุรีรัมย์บุกไปเอาชนะ ชัยนาท ฮอร์นบิล ที่เขาพลองสเตเดียม 2–0 ต่อมาในวันที่ 9 มิถุนายน พ.ศ. 2561 สุภโชคทำประตูที่ 2 ในลีก ช่วยบุรีรัมย์บุกไปเอาชนะ บางกอกกล๊าส ที่ลีโอสเตเดียม 2–1 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย สุภโชคยิงหนึ่งประตู ช่วยให้บุรีรัมย์บุกไปเอาชนะ ลำปาง สโมสรในไทยลีก 2 ด้วยผล 3–1 ผ่านเข้าสู่รอบ 16 ทีมสุดท้าย ได้สำเร็จ ต่อมาในวันที่ 25 กรกฎาคม พ.ศ. 2561 ช้าง เอฟเอคัพ รอบ 16 ทีมสุดท้าย สุภโชคทำประตูชัยในช่วงต่อเวลาพิเศษ 30 นาที ทำให้บุรีรัมย์บุกไปเอาชนะ นครปฐม ยูไนเต็ด สโมสรในไทยลีก 4 ด้วยผล 2–1 ผ่านเข้าสู่รอบ 8 ทีมสุดท้าย ได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย สุภโชคยิงหนึ่งประตู ช่วยให้บุรีรัมย์เปิดบ้านเอาชนะ อุบล ยูไนเต็ด 4–1 ผ่านเข้าสู่รอบรองชนะเลิศได้สำเร็จ
สโมสรอาชีพ > บุรีรัมย์ ยูไนเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร สุภโชคลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 23 กุมภาพันธ์ พ.ศ. 2562 ไทยลีก นัดเปิดฤดูกาล 2562 สุภโชคทำ 2 ประตูในนัดที่บุรีรัมย์เปิดสนามช้างอารีนาเสมอกับชลบุรี 2–2 ต่อมาในวันที่ 10 มีนาคม สุภโชคทำประตูที่ 3 ในลีกในนัดที่บุรีรัมย์เปิดบ้านเอาชนะพีที ประจวบ ไปได้ 2–0 ต่อมาในวันที่ 13 มีนาคม เอเอฟซีแชมเปียนส์ลีก กลุ่ม G สุภโชคทำประตูชัยช่วยให้บุรีรัมย์เปิดบ้านเอาชนะช็อนบุกฮุนไดมอเตอส์ สโมสรจากเกาหลีใต้ ไปได้ 1–0 คว้าชัยชนะนัดแรกในรอบแบ่งกลุ่มได้สำเร็จ ต่อมาในวันที่ 15 พฤษภาคม พ.ศ. 2562 การแข่งขันโตโยต้าลีกคัพ รอบ 32 ทีมสุดท้าย สุภโชคทำหนึ่งประตูช่วยให้บุรีรัมย์แซงเอาชนะระยองไปได้ในช่วงต่อเวลาพิเศษ 4–1 ผ่านเข้าสู่รอบถัดไปได้สำเร็จ ต่อมาในวันที่ 22 มิถุนายน พ.ศ. 2562 สุภโชคทำประตูที่ 4 ในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในวันที่ 17 กรกฎาคม พ.ศ. 2562 ช้าง เอฟเอคัพ รอบ 16 ทีมสุดท้าย สุภโชคทำหนึ่งประตู ช่วยให้บุรีรัมย์เปิดบ้านเอาชนะระยองไปได้ 5–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 27 กรกฎาคม พ.ศ. 2562 สุภโชคทำประตูที่ 5 ในลีก ช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งสุภโชคเป็นผู้ยิงคนที่ห้า และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2562 สุภโชคทำประตูที่ 6 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 โดยประตูของเขาในนัดนี้ ทำให้สุภโชคติดอันดับที่ 10 ของผู้เล่นที่ทำประตูสูงสุดให้กับสโมสรในทุกรายการ และประตูนี้ ก็ได้รับการโหวตให้เป็นประตูยอดเยี่ยมไทยลีกประจำเดือนสิงหาคม ต่อมาในวันที่ 22 กันยายน พ.ศ. 2562 สุภโชคทำประตูที่ 7 ในลีก นับเป็นประตูชัยช่วยให้บุรีรัมย์เปิดบ้านเอาชนะ ชัยนาท ฮอร์นบิล ไปได้ 1–0 ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย ต่อมาในวันที่ 2 ตุลาคม พ.ศ. 2562 สุภโชคทำประตูที่ 8 ในลีก ช่วยให้บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 3–2 ต่อมาในวันที่ 20 ตุลาคม พ.ศ. 2562 สุภโชคทำประตูที่ 9 ในลีก ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1
สโมสรอาชีพ > บุรีรัมย์ ยูไนเต็ด > ฤดูกาล 2563–64

ในวันที่ 22 กุมภาพันธ์ พ.ศ. 2563 สุภโชคทำ 2 ประตูในลีก ช่วยให้บุรีรัมย์เปิดบ้านเอาชนะชลบุรีไปได้ 4–0  ต่อมาในวันที่ 26 กุมภาพันธ์ พ.ศ. 2563 สุภโชคทำประตูที่ 3 ในลีก ในนัดที่บุรีรัมย์บุกพ่าย ราชบุรี มิตรผล ที่มิตรผลสเตเดียม 3–4 ต่อมาในวันที่ 1 มีนาคม พ.ศ. 2563 สุภโชคทำประตูที่ 3 ในลีก ในนัดที่บุรีรัมย์เปิดบ้านเสมอกับการท่าเรือ 1–1 โดยในนัดนั้น เขาได้รับบาดเจ็บที่ศีรษะในจังหวะที่เขาโหม่งทำประตู
วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า สุภโชค ร่วมกับเพื่อนร่วมทีมอีกสองคน ได้แก่ ศุภณัฏฐ์ เหมือนตา และศุภชัย ใจเด็ด จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้ได้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19 และสุภโชคเองก็ถูกปล่อยยืมตัวให้แก่คอนซาโดเล ซัปโปโระไปก่อน ทำให้เขาไม่ได้ไปทดสอบฝีเท้ากับเลสเตอร์) ต่อมาในวันที่ 7 พฤศจิกายน การแข่งขันช้าง เอฟเอคัพ รอบ 64 ทีมสุดท้าย เขาลงเล่นเป็นตัวสำรองและทำหนึ่งประตู ช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 11 พฤศจิกายน เขาทำประตูที่ 5 ในลีก ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 6 ธันวาคม การแข่งขันช้าง เอฟเอคัพ 2563–64 รอบ 32 ทีมสุดท้าย สุภโชคทำหนึ่งประตูช่วยให้บุรีรัมย์เปิดบ้านเอาชนะโปลิศ เทโรไปได้ 4–0 ผ่านเข้าสู่รอบ 16 ทีมสุดท้ายได้สำเร็จ
ในวันที่ 16 กุมภาพันธ์ พ.ศ. 2564 เขาทำประตูที่ 6 ในลีก ช่วยให้บุรีรัมย์บุกเอาชนะระยอง 5–0 ต่อมาในวันที่ 20 กุมภาพันธ์ เขาทำแฮตทริกในลีก ช่วยให้ทีมบุกเอาชนะสุพรรณบุรี 3–2 ต่อมาในวันที่ 24 กุมภาพันธ์ เขาทำประตูที่ 10 ในลีก ซึ่งเป็นการยิงลูกโทษและประตูชัยช่วยให้ทีมเปิดบ้านเอาชนะสิงห์ เชียงราย ยูไนเต็ด ไปได้ 1–0 ทำให้บุรีรัมย์แซงการท่าเรือขึ้นเป็นรองจ่าฝูงของตารางคะแนน ต่อมาในวันที่ 3 เมษายน การแข่งขันช้าง เอฟเอคัพ รอบ 8 ทีมสุดท้าย เขาทำประตูช่วยให้ทีมเปิดบ้านเอาชนะเอสซีจี เมืองทอง ยูไนเต็ดไปได้ 2–0 ผ่านเข้าสู่รอบรองชนะเลิศได้สำเร็จ อย่างไรก็ตาม ในช้าง เอฟเอคัพ รอบรองชนะเลิศเมื่อวันที่ 7 เมษายน แม้ว่าเขาจะทำประตูช่วยให้ทีมตามตีเสมอชลบุรีที่ทรูสเตเดียมได้ แต่สุดท้ายทีมของเขาก็พ่ายแพ้ไป 1–2 พลาดโอกาสเข้าชิงชนะเลิศอย่างน่าเสียดาย
สโมสรอาชีพ > บุรีรัมย์ ยูไนเต็ด > ฤดูกาล 2564–65

วันที่ 11 กันยายน พ.ศ. 2564 สุภโชคทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 ประตูนี้ยังถือเป็นประตูแรกของบุรีรัมย์ในฤดูกาลนี้ ต่อมาในวันที่ 10 ตุลาคม เขาทำประตูที่สองในลีก ช่วยให้ทีมบุกไปเอาชนะการท่าเรือที่แพตสเตเดียม 2–0 ต่อมาในวันที่ 23 มกราคม พ.ศ. 2565 เขาทำประตูที่ 3 ในลีก โดยเป็นประตูชัยในช่วงท้ายเกม ช่วยให้ทีมเปิดบ้านเอาชนะทรูแบงค็อก ยูไนเต็ดไปได้ 1–0 ต่อมาในวันที่ 6 เมษายน พ.ศ. 2565 เขาทำประตูที่ 4 ในลีก ในนัดที่เปิดบ้านเสมอกับสิงห์เชียงราย ยูไนเต็ด 1–1 และในวันที่ 10 เมษายน เขาทำประตูที่ 5 ในลีก ช่วยให้ทีมบุกไปเอาชนะหนองบัว พิชญที่พิชญสเตเดียม 3–0 การันตีคว้าแชมป์ไทยลีกฤดูกาลนี้ได้สำเร็จ วันที่ 8 พฤษภาคม การแข่งขันรีโว่ ลีกคัพ 2564–65 รอบก่อนรองชนะเลิศ เขาทำประตูช่วยให้ทีมบุกไปเอาชนะราชบุรี มิตรผลที่มิตรผลสเตเดียม 2–0 ผ่านเข้าสู่รอบรองชนะเลิศได้สำเร็จ ต่อมาในวันที่ 18 พฤษภาคม การแข่งขันช้าง เอฟเอคัพ 2564–65 รอบรองชนะเลิศ เขาทำ 2 ประตูช่วยให้ทีมเอาชนะสุพรรณบุรีที่สนามกลางชลบุรีสเตเดียม 3–2 ผ่านเข้าสู่รอบชิงชนะเลิศได้สำเร็จ
ทีมชาติไทย > รุ่นอายุไม่เกิน 23 ปี

ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดแรก วันที่ 22 มีนาคม พ.ศ. 2562 สุภโชคทำหนึ่งประตูช่วยให้ทีมชาติไทยเอาชนะอินโดนีเซียไปได้ 4–0 ต่อมาในนัดที่สอง วันที่ 24 มีนาคม พ.ศ. 2562 สุภโชคทำหนึ่งประตูช่วยให้ทีมชาติไทยเอาชนะบรูไนไปได้ 8–0
ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 สุภโชคยิงหนึ่งประตูช่วยให้ทีมชาติไทยเอาชนะบรูไนไปได้ 7–0
ในเดือนธันวาคม พ.ศ. 2562 สุภโชค มีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ ต่อมาในการแข่งขันรอบแบ่งกลุ่ม กลุ่ม เอ นัดแรกที่ราชมังคลากีฬาสถาน วันที่ 8 มกราคม พ.ศ. 2563 สุภโชคทำหนึ่งประตู ช่วยให้ทีมชาติไทยเอาชนะบาห์เรนไปได้ 5–0